Title: ประกาศนายทะเบียน เรื่อง แก้ไขเพิ่มเติมหลักเกณฑ์ วิธีการและเงื่อนไขเกี่ยวกับการเบิกจ่าย และส่งคืนเครื่องหมายแสดงว่ามีการประกันความเสียหายสำหรับผู้ประสบภัยจากรถ

ประกาศนายทะเบียน

ประกาศนายทะเบียน
เรื่อง
แก้ไขเพิ่มเติมหลักเกณฑ์ วิธีการและเงื่อนไขเกี่ยวกับการเบิกจ่าย
และส่งคืนเครื่องหมายแสดงว่ามีการประกันความเสียหายสำหรับผู้ประสบภัยจากรถ

ตามที่ได้มีประกาศนายทะเบียน เรื่อง หลักเกณฑ์ วิธีการและเงื่อนไขเกี่ยวกับการเบิกจ่ายและส่งคืนเครื่องหมายแสดงว่ามีการประกันความเสียหายสำหรับผู้ประสบภัยจากรถ
ลงวันที่ ๘ เมษายน ๒๕๔๖ ซึ่งแก้ไขเพิ่มเติมโดยประกาศนายทะเบียน เรื่อง แก้ไขเพิ่มเติมหลักเกณฑ์
วิธีการและเงื่อนไขเกี่ยวกับการเบิกจ่ายและส่งคืนเครื่องหมายแสดงว่ามีการประกันความเสียหายสำหรับผู้ประสบภัยจากรถลงวันที่
๑๖ กรกฎาคม ๒๕๔๖ ๑๒ มกราคม ๒๕๔๘ ๒๐ มกราคม ๒๕๔๙ และ ๓ กรกฎาคม ๒๕๔๙ ตามลำดับ นั้น

เนื่องจาก พระราชบัญญัติคุ้มครองผู้ประสบภัยจากรถ
(ฉบับที่ ๔) พ.ศ. ๒๕๕๐ ลงประกาศในราชกิจจานุเบกษา เมื่อวันที่ ๕ เมษายน ๒๕๕๐ และมีผลการบังคับใช้
ในวันที่ ๖ เมษายน ๒๕๕๐ โดยมีผลเป็นการยกเลิกการใช้เครื่องหมาย บริษัทจึงไม่ต้องส่งมอบเครื่องหมายให้แก่เจ้าของรถหรือผู้ครอบครองรถที่ได้จัดให้มีการประกันความเสียหายสำหรับผู้ประสบภัยจากรถกับบริษัทอีกต่อไป
ฉะนั้น เพื่อประโยชน์ในการบริหารจัดการเครื่องหมายที่บริษัทได้เบิกจ่ายไป และเพื่อความเป็นธรรมต่อบริษัท
นายทะเบียนจึงออกประกาศไว้ ดังนี้

ข้อ ๑  ให้บริษัทที่เบิกเครื่องหมายฯ ปี ๒๕๕๐ (สีน้ำเงิน)
ไปเพื่อใช้ในการรับประกันภัยรายงานการใช้เครื่องหมาย เครื่องหมายชำรุด เครื่องหมายสูญหาย
พร้อมส่งคืนเครื่องหมายชำรุดเครื่องหมายส่งคืนให้กรมการประกันภัย ให้แล้วเสร็จภายใน
๑๒๐ วัน นับแต่วันที่ ๖ เมษายน ๒๕๕๐ (วันที่ ๓ สิงหาคม ๒๕๕๐)

ข้อ ๒  เมื่อบริษัทได้ส่งคืนเครื่องหมายภายในกำหนดเวลาตามข้อ
๑ ให้บริษัทได้รับการยกเว้น ไม่ต้องชำระค่าเครื่องหมายชำรุดและเครื่องหมายส่งคืนตาม
(๔.๒) ของประกาศนายทะเบียน เรื่อง หลักเกณฑ์ วิธีการและเงื่อนไขเกี่ยวกับการเบิกจ่ายและส่งคืนเครื่องหมายแสดงว่ามีการประกันความเสียหายสำหรับผู้ประสบภัยจากรถ
ลงวันที่ ๘ เมษายน ๒๕๔๖ โดยการส่งคืนเครื่องหมายชำรุดเครื่องหมายส่งคืนดังกล่าว ให้บริษัทดำเนินการ
ตาม (๔.๔) โดยอนุโลม

ทั้งนี้ตั้งแต่บัดนี้เป็นต้นไป[๑]

ประกาศ
ณ วันที่ ๑๐ เมษายน พ.ศ. ๒๕๕๐
จันทรา
บูรณฤกษ์
อธิบดีกรมการประกันภัย
นายทะเบียน

วัชศักดิ์/ผู้จัดทำ
๒๒
พฤษภาคม ๒๕๕๐

[๑]
ราชกิจจานุเบกษา เล่ม ๑๒๔/ตอนพิเศษ ๕๙ ง/หน้า ๗๔/๑๖ พฤษภาคม ๒๕๕๐